สอบถามคุณ นรมนคับ วันนี้ผมได้ถ่ายอุจาระช่วงแรก ถ่ายเป็นก้อนออกมา 2 ก้อน แล้วตามด้วยอุจาระเป็นลำตามช่วงท้ายมีเลือดสีแดงสดปนออกมาพร้อมอุจาระช่วงท้ายอ่ะคับตอนฉีดน้ำชำระล้างรู้สึกแสบปากทวาณหนักอ่ะคับ ลักษณะการขับถ่ายของผมบางวันช่วงต้นของอุจจาระเป็นก้อนแต่ช่วงปลายจะไม่ค่อยเกาะตัวคล้ายกากอาหาร บางวันก็ถ่ายอุจาระเป็นลำยาวปกติ จะเป็นแบบนี้สลับไปสลับมาบ่อยๆ ผมอายุ 37 ปี ออกำกายโดยการเดินเร็ว ๆ ทุกวัน การขับถ่ายวันเว้นวันคับ ผมกลัวเป็นมะเร็งลำไส้คับ วันที่ 28/6/62 ผมก็ถ่ายมีเลือดปนเล็กน้อย ครบ 1 เดือน เพิ่งมาเป็นครั้งนี้ 24/7/62 ครอบครัวผมไม่มีใครเป็นมะเร็งลำใส้คับ
สวัสดีค่ะ อาการถ่ายเป็นเลือดอาจเกิดจาก-ริดสีดวงทวาร ทำให้ถ่ายลำบาก อุจจาระแข็ง อาจมีเลือดปนได้-มีแผลฉีกขาดที่รูทวารหนักจากการขับอุจจาระที่แข็งตัวจากอาการท้องผูก-ทวารหนักและไส้ตรงอักเสบ-ลำไส้ใหญ่อักเสบ-มีติ่งเนื้อในลำไส้ใหญ่-มะเร็งลำไส้ใหญ่ โดยมะเร็งลำไส้ใหญ่นั้นอาจมีการถ่ายเป็นเลือด ร่วมกับการขับถ่ายที่เปลี่ยนแปลงเช่นท้องผูกสลับท้องเสีย อาจไม่มีการเจ็บปวดอะไรมะเร็งลำไส้ใหญ่ คือมะเร็งที่เกิดกับส่วนใดส่วนหนึ่งในลำไส้ใหญ่รวมถึงส่วนต้นของทวารหนัก อาการอาจมาด้วย พฤติกรรมการขับถ่ายเปลี่ยนแปลงไปจากเดิม เช่นท้องผูกสลับท้องเสียและเป็นเรื้อรัง ถ่ายอุจจาระเป็นเลือด รู้สึกถ่ายไม่สุด ปวดท้อง รู้สึกแน่นอึดอัดบริเวณช่วงท้องเหมือนมีแก๊สในท้อง ท้องอืด อ่อนเพลีย เหนื่อยง่าย น้ำหนักลงโดยไม่มีสาเหตุจากอาการดังกล่าวมาก็ยังเกิดจากสาเหตุได้อยู่หลายอย่าง ไม่จำเป็นต้องเกิดจากมะเร็งลำไส้อย่างเดียวแต่หากมีอาการดังกล่าวมาเรื้อรัง คือขับถ่ายเปลี่ยนแปลง ลักษณะอุจจาระเปลี่ยนไป มีเลือดปน ควรไปพบอายุรแพทย์โรคทางเดินอาหารเพื่อตรวจเพิ่มเติมอย่างละเอียด หากแพทย์ซักประวัติตรวจร่างกายแล้วเสี่ยงจะเป็นมะเร็งลำไส้ใหญ่ อาจเป็นข้อบ่งชี้ในการส่องกล้องในทางเดินลำไส้ใหญ่เพื่อหาดูว่ามีเนื้องอกหรือไม่ การยืนยันทำได้โดยการตัดชิ้นเนื้อที่น่าสงสัย (ถ้ามี) ไปตรวจดูว่าเป็นมะเร็งหรือไม่การดูแลตัวเองเบื้องต้น รับประทานอาหารที่มีกากใยสูง ดื่มน้ำมากๆ ฝึกการขับถ่ายให้เป็นเวลาและไม่นั่งถ่ายนานจนเกินไป เน้นรับประทานผัก ผลไม้ และธัญพืช หลีกเลี่ยงการดื่มแอลกอฮอล์และการสูบบุหรี่